**Anexa 6**

**Calculul costului unitar pe kilometru**

**Anexa 6 – Calculul, modificarea, indexarea costului unitar/kilometru**

**Anexa 6.1**

**Metodologia de calcul şi modificare a costului unitar/kilometru**

**Costul unitar / kilometrul parcurs** este preţul pentru serviciul de transport furnizat, calculat pe baza costurilor eligibileale serviciului de transport al Operatorului, prevǎzute în Anexa 5. Atunci când sestabilește costul unitar/ km, trebuie sǎ fie urmate toate principiile cu privire la alocarea costurilor din Anexa 5.

Costul unitar/ kilometru parcurs trebuie sǎ facǎ obiectul unui audit tehnico - economic extern efectuat anual prin grija Entității Contractante.

Toate costurile și veniturile astfel înregistrate pe analitice pe moduri de transport și alte activitǎţi sunt introduse în situaţiile financiare anuale ale Operatorului.

|  |  |
| --- | --- |
| An: 1 | Autobuz  |
| Nr. Veh\*Km parcurși (Anexa 1) | 342.158,3 KM |
| Costul eligibil total anual (Anexa 4) | 2.226.335,90 LEI FĂRĂ TVA |
| Cost unitar/ Veh\*Km  | 6.26 |

Modificarea costului unitar/km stabilit pentru serviciile de transport public local de cǎlǎtori prin curse regulate, nu poate fi mai mare decât costul unitar/km, indexat cu indicele de inflație anual, și se determinǎ avându-se în vedere urmǎtoarele cheltuieli eligibile:

1. cheltuielile cu combustibilii şi lubrifianţii în cazul în care modificarea acestora are o influenţǎ mai mare decât cea a indicelui preţurilor de consum pe o perioadă de 3 luni consecutive;
2. cheltuielile cu amortizarea se determinǎ respectându-se reglementǎrile legale în vigoare;
3. cheltuielile cu întreţinerea - reparaţiile - piesele de schimb, anvelopele, acumulatori şi alte cheltuieli în cazul în care modificarea acestora are o influenţǎ mai mare decât cea a indicelui preţurilor de consum pe o perioadã de 3 luni consecutive;
4. cheltuielile cu munca vie se fundamenteazǎ în funcţie de legislaţia în vigoare, corelatǎ cu principiul eficienţei economice;
5. cheltuielile cu impozitele, autorizaţiile şi alte taxe se determinã potrivit prevederilor legale în vigoare;
6. cheltuielile financiare detaliate corespunzǎtor;
7. Cheltuielile realizate de Operator în legătură cu pregătirea proiectelor de investiții finanțate din bugetele UAT-urilor membre TPBI sunt eligibile.

Cazurile luate în considerare sunt:

* preţul carburanților/combustibililor sau al gazelor naturale sau al energiei electrice pentru uz industrial depǎșește cu mai mult de 1% lunar, preţul folosit pentru calcularea costului anual/kilometru vehicul sau
* modificarea salariului, in baza cresterii salariului lunar minim garantat in plata, stabilit prin legislaţia naţionalǎ, cu condiția aprobării în Adunarea Generală a Acționarilor Operatorului a măsurii respective. Pentru determinarea impactului economic Operatorul va pune la dispoziție documentele justificative ce vor fi solicitate de Entitatea Contractantă.

Operatorul trebuie sǎ prezinte Entității Contractante toate documentele relevante, datele și calculele, indicȃnd motivele pentru modificarea solicitatǎ a costului unitar/ kilometru. Entitatea Contractantǎ va examina propunerea Operatorului în 15 zile de la data primirii acesteia și nu poate refuza nejustificat modificarea Contractului.

Entitatea Contractantǎ poate solicita scǎderea Costului unitar/kilometru în cursul anului, în oricare dintre cazurile în care nivelul a cel puţin unuia dintre preţurile folosite la calculul costului unitar/km negociat scade sub anumite praguri pe o perioadă de 3 luni consecutive, ca urmare a modificǎrii condiţiilor pieţei sau dacǎ punerea în funcţiune a unor investiţii duce la scǎderea semnificativǎ a elementelor de cost (energie, combustibili, cheltuieli cu mentenanţa și reparaţiile, reduceri de personal, etc).

Operatorul trebuie sǎ prezinte Entității Contractante în 15 zile de la solicitarea Entității Contractante toate documentele relevante, datele și calculele, justificȃnd nivelul de modificare a costului/kilometru. Entitatea Contractantă va examina propunerea Operatorului de modificare în 15 zile de la data primirii acesteia și Operatorul nu poate refuza nejustificat modificarea Contractului.

**Anexa 6.2**

**Formula de indexare a costului unitar/ kilometru**

Costurile unitare/km (lei/km) pentru serviciile de transport public local, pe fiecare categorie de mijloc de transport se pot ajusta periodic pe baza cererilor primite de la operatorii de transport, în baza creșterii indicelui preţurilor de consum faţǎ de nivelul existent la data precedentei ajustǎri.

Nivelul costurilor unitare/km, pentru serviciile de transport public local de cǎlǎtori prin curse regulate, se determinã pe baza analizei situaţiei economico-financiare a operatorilor de transport, precum şi a influenţelor reale primite în costuri, determinate de evoluţia preţurilor pe economie.

Ajustarea costurilor unitare/km la serviciile de transport public local de cǎlǎtori prin curse regulate, se determinǎ avându-se în vedere urmǎtoarele cheltuieli eligibile:

1. cheltuielile cu combustibilii şi lubrifianţii se determinǎ avându-se în vedere preţurile de achiziţie în vigoare şi consumurile normate, luându-se în calcul influenţa indicelui preţurilor de consum de la ultima avizare;
2. cheltuielile cu amortizarea se determinǎ respectându-se reglementãrile legale în vigoare;
3. cheltuielile cu întreţinerea - reparaţiile - piesele de schimb, anvelopele, acumulatori şi alte cheltuieli se determinã avându-se în vedere cele mai mici costuri de contractare de servicii şi preţuri de achiziţie, luându-se în calcul influenţa indicelui preţurilor de consum de la ultima avizare;
4. cheltuielile cu munca vie se fundamenteazã în funcţie de legislaţia în vigoare, corelatã cu principiul eficienţei economice;
5. cheltuielile cu impozitele, autorizaţiile şi alte taxe se determinã potrivit prevederilor legale în vigoare;
6. cheltuielile financiare detaliate corespunzãtor (inclusiv cele aferente rambursării creditelor de exploatare și investiții)

**Ajustarea costului unitar/km se va face prin Act Adiţional la Contract**.

**FORMULA DE INDEXARE A COSTULUI/KM**

**c unitar-tip mijloc de transportkm, n+i = (c unitar-tip mijloc de transportkm, n– D tip mijloc de transport) x IPC (n) + Dtip mijloc de transport**

unde:

**c unitar-tip mijloc de transportkm, n+i** este costul unitar/ km, pe categorie de mijloc de transport, ajustat [lei/km];

**c unitar-tip mijloc de transportkm, n**este costul unitar/ km, pe categorie de mijloc de transport, în vigoare la data ajustǎrii [lei/km];

**Dmijloc de transport**este deprecierea (amortizarea) mijloacelor fixe, cuprinsǎ în calculul costului unitar/km în vigoare la data ajustǎrii [lei/km];

**IPC n**este inflaţia calculatǎ pe baza nivelului ultimului Indice Total al Preţurilor de Consum publicat la momentul solicitǎrii ajustǎrii, raportat la nivelul Indicelui Total al Preţurilor de Consum existent la data precedentei ajustǎri, după primul an de contract.